Iugum Czerskii
Vide etiam paginam discretivam: Iugum Czerskii (discretiva). Iugum Czerskii (Russice Хребет Черского) est systema iugorum magnum in re publica Iacutia et in regione Magadanensi Russiae. Longitudo systematis a Iana flumine ad principia Colymae fluminis circa 1500 chm est. Pars iugi Czerskii occidentalis ad planitiem montanam Iano-Oimiakonicam et pars occidentalis ad planitiem montanam Kolymae Superioris (planitiei montanae Kolymensi finitimam) adiacet. Iugorum altissimum est Ulachan-Ċistaj, ubi et punctum altissimum iugi Czerskii totius, mons Victoria, iacet; mons 3003 metra altitudinis habens omnis Siberiae boreorientalis altissimus est. In iugo Buordach nonnulli montes altitudinem circa 3000 m habent. Indigirca trans iugum Czerskii fluit. Solum anno 1926 iugum post expeditionem Sergii Obručev nomen Ioannis Czerskii cepit. Usque adhuc iugum Czerskii male exploratum est.